
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 819 

11 Σεπτεμβρίου 1997 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Παράταση προθεσμίας για ολοκλήρωση των φακέλων 
προκειμένου για δάνεια ανακατασκευής ή αυτοστέ¬ 
γασης. 1 

Μεταβίβαση αρμοδιοτήτων στον Προϊστάμενο της 
Υπηρεσίας Αποκατάστασης Σεισμοπλήκτων 

(ΥΑΣ). 2 

Παράταση προθεσμίας υποβολής αιτήσεων από τους 
σεισμόπληκτους της 26ης Ιουλίου 1996 στην Επαρ¬ 
χία Κόνιτσας του Νομού Ιωαννίνων. 3 

Συμπλήρωση της 50415/20.5.1997 υπουργικής από¬ 
φασης περί «Επιδότησης ενοικίου έτους 1997 δι¬ 
καιούχων του Οργανισμού Εργατικής Κατοικίας». . 4 
Τροποποίηση της 50540/7.7.1997 υπουργικής από¬ 
φασης. 5 


Τροποποίηση της 33597/20.5.97 απόφασης «Καθορι¬ 
σμός αριθμού συνεδριάσεων της Δευτεροβάθμιας 
Επιτροπής του άρθρου 10 του Ν. 1648/86 και καθο¬ 
ρισμός της αμοιβής των Ιδιωτών μελών της Επιτρο¬ 
πής αυτής και των εξόδων κίνησης των μελών Δημο¬ 


σίων Υπαλλήλων». 6 

Τροποποίηση του Κανονισμού ΚΗΥΚΥ. 7 

Χορήγηση άδειας άσκησης επαγγέλματος Κοινωνικού 
Λειτουργού στην Αντωνάτου Ευαγγελία του Φω¬ 
τίου . 8 

Διαχωρισμός του ΚΤΕΛ Ξάνθης σε υπεραστικό και 
Αστικό ΚΤΕΛ. 9 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. οικ/4022/ΤΠ 32.1 (1) 


Παράταση προθεσμίας για ολοκλήρωση των φακέλων 
προκειμένου για δάνεια ανακατασκευής ή αυτοστέγα- - 
σης. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Την από 28.7.87 Πράξη Νομοθετικού Περιεχόμενου 
«περί αποκαταστάσεως ζημιών από τους σεισμούς του 
197 εις περιοχήν Βορ. Ελλάδος κλπ» όπως κυρώθηκε, 


τροποποιήθηκε και συμπληρώθηκε με τους Νόμους 867/ 
79, 1048/80, 1133/81 και 1190/91. 

2. Τις διατάξεις της παρ. 2 του Ν. 1283/82 (ΦΕΚ 114/ 
Α/17.9.82) για τις προθεσμίες υποβολής αιτήσεων δα¬ 
νειοδότησης των σεισμοπλήκτων κλπ. που εξουσιοδοτεί¬ 
ται ο Υπουργός Δ.Ε., να ορίζει προθεσμία για την υποβολή 
ή συμπλήρωση δικαιολογητικών, των εμπροθέσμων αιτή¬ 
σεων για την χορήγηση στεγαστικής συνδρομής προς 
αποκατάσταση των ζημιών από τους σεισμούς, πέραν της 
οποίας οι δικαιούχοι χάνουν το δικαίωμα δανειοδότη¬ 
σης. 

3. Την με αριθμό οικ/1129/ΤΣΕΠ 32.1/17.3.97 Από¬ 
φαση για την παράταση προθεσμίας ολοκλήρωση των φα- 
κέλλων προκειμένου για δάνεια ανακατασκευής ή αυτοσ¬ 
τέγασης. 

4. Την Πράξη Υπουργικού Συμβουλίου 131/1.10.86 
(ΦΕΚ 154/Α/6.10.86) με θέμα «Αποκατάσταση των ζη¬ 
μιών από του σεισμούς της 13 και 15.9.86 σε περιοχές του 
Νομού Μεσσηνίας». 

5. Την Πράξη Υπουργικού Συμβουλίου 101/1.11.88 
(ΦΕΚ 242/Α/3.11.88) με θέμα «Αποκατάσταση των ζη¬ 
μιών από τους σεισμούς της 16.10.88 σε περιοχές των 
Νομών Ηλείας και Ζακύνθου». 

6. Την Πράξη Υπουργικού Συμβουλίου 74/29.6.90 
(ΦΕΚ 90/Α/11.7.90) με θέμα «Αποκατάσταση των ζημιών 
από το σεισμό της 1.6.90 σε περιοχές του Νομού Πρεβέ- 
ζης». 

7. Την Πράξη Υπουργικού Συμβουλίου 3/9.1.90 (ΦΕΚ 
3/Α/10.1.91) με θέμα «Αποκατάσταση των ζημιών από το 
σεισμό της 21.12.90 σε περιοχές των Νομών Κιλκίς και 
Πέλλας». 

8. Την Πράξη Υπουργικού Συμβουλίου 20/7.2.91 (ΦΕΚ 
24/Α/1.3.91) με θέμα «Αποκατάσταση των ζημιών από 
τους σεισμούς του 1989 στην περιοχή της Αγ. Τριάδας της 
πόλης των Πατρών». 

9. Το άρθρο 6, παρ. 7 και 8 του Ν. 2242/94 (ΦΕΚ 162/ 
Α/3.10.94). 

10. Την Πράξη Υπουργικού Συμβουλίου 29/4.3.92 
(ΦΕΚ 38/Α/6.3.92) με θέμα τροποποίηση της 20/7.2.91 
Π.Υ.Σ. «Αποκατάσταση των ζημιών από το σεισμό της 
21.12.90 σε περιοχές των Νομών Κιλκίς και Πέλλας». 

11. Την Πράξη Υπουργικού Συμβουλίου 59/27.4.93 
(ΦΕΚ 63/Α/27.4.93) για την αποκατάσταση των ζημιών 
που προκλήθηκαν από το σεισμό της 14.7.93 σε περιοχή 
του Νομού Ηλείας. 

12. Την Πράξη Υπουργικού Συμβουλίου 117/4.8.93 
(ΦΕΚ 133/Α/9.8.93) για την αποκατάσταση των ζημιών 
που προκλήθηκαν από το σεισμό της 14.7.93 σε περιοχή 
του Νομού Αχαΐας. 

13. Την Πράξη Υπουργικού Συμβουλίου 143/30.9.93 
(ΦΕΚ 169/Α/30.9.93) με θέμα «Αποκατάσταση των ζη¬ 
μιών που προκλήθηκαν απά το σεισμό της 14.6.93 οε πε¬ 
ριοχές των Νομών Πρέβεζας και Θεσπρωτίας και τροπο¬ 
ποίηση των Π.Υ.Σ. 59/27.4.93 και 114/4.8.93». 

14. Την Πράξη Υπουργικού Συμβουλίου 470/23.11.94 
(ΦΕΚ 214/7.12.94) με την οποία τροποποιήθηκε η 256/ 
13.7.94 Π.Υ.Σ. με θέμα «Αποκατάσταση των ζημιών που 
προκλήθηκαν από το οεισμό της 25.2.94 σε περιοχή του 
Νομού Λευκάδας». 

15. Την Πράξη Υπουργικού Συμβουλίου 256/13.7.94 
(ΦΕΚ 123/Α/21.7.94) για την αποκατάσταση των ζημιών 
που προκλήθηκαν από το σεισμό της 25.2.94 σε περιοχή 
του Νομού Λευκάδας. 

16. Την Πράξη Υπουργικού Συμβουλίου 32/23.1.95 
(ΦΕΚ 16/Α/31.1.95) για την αποκατάσταση των ζημιών 
που προκλήθηκαν από το σεισμό της 1.9.94 σε περιοχή 
του Νομού Φλώρινας. 

17. Την Πράξη Υπουργικού Συμβουλίου 242/6.6.95 
(ΦΕΚ 104/Α/7.6.95) για την αποκατάσταση των ζημιών 
που προκλήθηκαν από το σεισμό της 13.5.95 στους Νο¬ 
μούς Κοζάνης και Γρεβενών». 

18. Την Πράξη Υπουργικού Συμβουλίου 266/18.7.95 
για την αποκατάσταση των ζημιών που προκλήθηκαν από 
το σεισμό της 15.6.95 στους Νομούς Αχαΐας και Φωκίδας. 

19. Την 244/17.6.96 Π.Υ.Σ. (ΦΕΚ 154/Α/10.7.96) με 
την οποία συμπληρώθηκε η 75/4.4.96. 

20. Την κοινή απόφαση 3281/ΤΠ 32/6.8.96 (ΦΕΚ 702/ 
Β/19.8.96) των Υφυπουργών Εθν. Οικονομίας και ΠΕ.- 
ΧΩ.Δ.Ε. για την αποκατάσταση των ζημιών από το σεισμό 
της 26ης Ιουλίου 1996 στην επαρχία Κόνιτσας του Ν. Ιω- 
αννίνων και της Κοινότητας Δουμενών Ν. Αχαΐας. 

21. Το Π.Δ. 69/1988 «Οργανισμός Γενικής Γραμμα¬ 
τείας Δημοσίων Έργων». 

22. Την Κοινή Απόφαση Δ16α/04/773/29.11.90 του 
Υπουργού Προεδρίας και του Αναπληρωτή ΠΕ.ΧΩ.Δ.Ε. 
«περί εξαιρέσεως διοικητικών πράξεων και εγγράφων από 
τον κανόνα των τριών υπογραφών». 

23. Την κοινή Απόφαση Δ17α/03/99/Φ. 2.2.1/ 
29.10.96 του Πρωθυπουργού και του Υπουργού ΠΕ.¬ 
ΧΩ.Δ.Ε. «Ανάθεση Αρμοδιοτήτων Υπουργού ΠΕ.ΧΩ.Δ.Ε. 
στους Υφυπουργούς ΠΕ.ΧΩ.Δ.Ε. Χρήστο Βερελή και 
Θεόδωρο Κολιοπάνο». 

24. Το γεγονός ότι πρόθεση μεν της Πολιτείας είναι η 
ταχεία αποκατάσταση των σεισμοπλήκτων για κοινωνι¬ 
κούς και οικονομικούς λόγους χωρίς να αποκλείεται το δι¬ 
καίωμα της αποκατάστασης και οε αυτούς, που για σοβα¬ 
ρούς λόγους δεν μπόρεσαν να συμπληρώσουν τους φα- 
κέλλους τους εγκαίρως, αποφασίζουμε: 

1. Εγκρίνουμε όπως στις περιπτώσεις που εκδίδονται 
«Βεβαιώσεις Καθορισμού Δανείου Αυτοστέγασης» συ¬ 
μπληρωθεί ο φάκελλος με τα απαιτούμενα δικαιολογητικά 
για τη χορήγηση «Έγκρισης Δανείου Αυτοστέγασης» (π.χ. 
συμβόλαια αγοράς κλπ) εντός δέκα οκτώ (18) μηνών από 
την έκδοση της σχετικής «Βεβαίωσης Καθορισμού Δα¬ 
νείου Αυτοστέγασης» προκειμένου να μην χάσουν οι εν¬ 
διαφερόμενοι το δικαίωμα δανειοδότησης. 

2. Εγκρίνουμε όπως, στις περιπτώσεις που ενώ έχει εκ- 


δοθεί «Βεβαίωση Καθορισμού Δανείου Αυτοστέγασης» 
δεν έχει προσκομισθεί το συμβόλαιο αγοράς εντός της 
προβλεπομένης προθεσμίας, συμπληρωθεί ο φάκελλος 
μέχρι 31.12.97. 

3. Εγκρίνουμε όπως, στις περιπτώσεις που εκδίδονται 
«Βεβαιώσεις Καθορισμού Δανείου Ανακατασκευαστής» ο 
ενδιαφερόμενος ιδιοκτήτης προκειμένου να μη χάσει το 
δικαίωμα δανειοδότησης, καταθέσει στο αρμόδιο Πολεο- 
δομικό Γ ραφείο το φάκελλο μελέτης για την έκδοση οικο¬ 
δομικής αδείας εντός δώδεκα (12) μηνών από την έκδοση 
της σχετικής «Βεβαίωσης Καθορισμού Δανείου Ανακατα- 
σκευής». Ο ενδιαφερόμενος υποχρεούται να προσκομίσει 
την προαναφερόμενη οικοδομική άδεια στην Υπηρεσία 
εντός έξι (6) μηνών από την ημερομηνία έκδοσή της. 

4. Εγκρίνουμε όπως, στις περιπτώσεις που ενώ έχει εκ- 
δοθεί «Βεβαίωση Καθορισμού Δανείου Ανακατασκευής», 
είτε δεν έχει κατατεθεί η σχετική οικοδομική άδεια στο 
αρμόδιο Πολεοδομικό Γραφείο είτε δεν έχει προσκομι- 
σθεί στην Υπηρεσία η εκδοθείσα άδεια εντός της τασσο- 
μένης κατά περίπτωση προθεσμίας, συμπληρωθεί ο φά¬ 
κελλος μέχρι 31.12.97. 

5. Εγκρίνουμε όπως, σε περίπτωση καθυστέρησης υπο¬ 
βολής δικαιολογητικών για έκδοση «Έγκρισης Δανείου 
Ανακατασκευής ή Αυτοστέγασης», αίτηση για έκδοση οι¬ 
κοδομικής άδειας, αυτοστέγαση κλπ., οφειλόμενη σε λό¬ 
γους ανεξάρτητους της θέλησης του ενδιαφερομένου 
(π.χ. διαφορές με δικαστική αρχή, Δημόσιο ή Δήμο), ως 
ημερομηνία υποβολής για την προσμέτρηση του σχετικού 
χρόνου θεωρείται η ημερομηνία άρσης της καθυστέρησης 
η οποία θα βεβαιώνεται με την προσκόμιση του σχετικού 
εγγράφου. 

6. Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Σεπτεμβρίου 1997 

Ο ΥΦΥΠΟΥΡΓΟΣ 

ΧΡ. ΒΕΡΕΛΗΣ 

- ♦- 

Αριθ. οικ/4020/ΑΖ 10β1 (2) 

Μεταβίβαση αρμοδιοτήτων στον Προϊστάμενο της Υπηρε¬ 
σίας Αποκατάστασης Σεισμοπλήκτων (ΥΑΣ). 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 867/79 «περί κυρώσεως, τροπο- 
ποιήσεως και συμπληρώσεως της από 28.7.78 Πράξεως 
Νομοθετικού Περιεχομένου του Προέδρου της Δημοκρα¬ 
τίας «περί αποκαταστάσεως ζημιών εκ σεισμών 1978 εις 
περιοχή Βορείου Ελλάδος κλπ. και ρυθμίσεως ετέρων τι- 
νών συναφών θεμάτων» και ειδικότερα την παρ. 4 του άρ¬ 
θρου 5, τα άρθρα 11 και 13, την παραγρ. 1 του άρθρου 18 
και την παραγρ. 2 του άρθρου 19 της Πράξης. 

2. Το Ν. 1048/80 «Περί κυρώσεως της από 22.12.79 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ των σει¬ 
σμών 1979 εις την περιοχή Νομού Θεσπρωτίας» και ειδι¬ 
κότερα το άρθρο 2 του κυρωτικού Νόμου. 

3. Το Ν. 1133/81 «Περί κυρώσεως της από 31.7.80 
Πράξεως Νομοθετικού Περιεχομένου του Προέδρου της 
Δημοκρατίας» «περί αποκαταστάσεως ζημιών εκ των σει¬ 
σμών 1980 εις τας περιοχάς των Νομών Μαγνησίας, Λαρί- 
σης και Φθιώτιδος και άλλων τινών διατάξεων». 

4. Τις διατάξεις του Ν. 1190/81 «Περί κυρώσεως από 
26.3.81 Πράξεως Νομοθετικού Περιεχομένου του Προέ¬ 
δρου της Δημοκρατίας», «περί αποκαταστάσεως ζημιών 
εκ σεισμών 1981 και ρυθμίσεως ετέρων συναφών θεμά¬ 
των» και ειδικότερα την πραγρ. 2 του άρθρου 1, την πα- 
ραγρ. 1 του άρθρου 3 της Πράξης για τις παραγρ. 3,7 και 8 
του άρθρου 2 και το άρθρο 5 του κυρωτικού Νόμου. 

5. Τις διατάξεις του Ν. 1418/84 «Δημόσια έργα και ρυθ¬ 
μίσεις συναφών θεμάτων» και των εκτελεστικών του Π.Δ/ 
των. 

6. Το Ν. 2412/96 (ΦΕΚ 123/Α/17.6.96) «περί μεταφο¬ 
ράς αρμοδιοτήτων από το Υπουργικό συμβούλιο σε άλλα 
Κυβερνητικά Όργανα και άλλες διατάξεις». 

7. Τις 256/13.7.94 (ΦΕΚ 123/Α/21.7.94, 470/ 

23.11.94) (ΦΕΚ 214/Α/7.12.94) Πράξεις Υπουργικού 
Συμβουλίου με θέμα «Αποκατάσταση των ζημιών που προ- 
κλήθηκαν από το σεισμό της 25.2.94 σε περιοχή του Ν. 
Λευκάδας και 80/3.3.95 (ΦΕΚ 55/Α/16.3.95) Πράξη 
Υπουργικού Συμβουλίου με θέμα «Αποκατάσταση των ζη¬ 
μιών που προκλήθηκαν από τους σεισμούς της 29.11.94 και 
1.12.94 στην Κοινότητα Εξάνθειας του Ν. Λευκάδας. 

8. Την οικ/1916/ΤΣΕΠ 31.3/23.11.94 (ΦΕΚ 878/Β/ 

25.11.94) Απόφαση Υπουργού ΠΕΧΩΔΕ με θέμα «Μετα¬ 
βίβαση αρμοδιοτήτων στον Νομάρχη Λευκάδας». 

9. Την υπ' αριθμ. πρωτ. 592/ΔΠ 32/15.11.86 απόφαση 
της ΥΑΣ με θέμα «Καθορισμός ελάχιστων υποχρεωτικών 
απαιτήσεων, για την σύνταξη των μελετών αποκατάστα¬ 
σης των βλαβέντων κτιρίων για την έκδοση των σχετικών 
οικοδομικών αδειών». 

10. Το Π.Δ. 69/1988 «Οργανισμός Γενικής Γραμμα¬ 
τείας Δημοσίων Έργων». 

11. Την απόφαση οικ/3828/ΤΣΕΠ 31.1/8.11.95 του 
Υ.ΠΕ.ΧΩ.Δ.Ε. «Αναδιοργάνωση Υπηρεσιών της ΥΑΣ». 

12. Το Π.Δ. 71/93 για τον «Καθορισμό αρμοδιοτήτων 
που διατηρούνται από τον Υπουργό και της Περιφερεια¬ 
κές Αρχές ή όργανα διανομαρχιακού επιπέδου της 
Γ.Γ.Δ.Ε. του Υ.ΠΕ.ΧΩ.Δ.Ε.». 

13. Την Κοινή Απόφαση Δ16α/04/773/29.11.90 του 
Υπουργού Προεδρίας και του Αναπλ. Υπουργού ΠΕΧΩΔΕ 
περί εξαιρέσεως διοικητικών πράξεων και εγγράφων από 
τον κανόνα των τριών υπογραφών. 

14. Την Κοινή Απόφαση Δ17α/03/99/Φ. 2.2.1/ 
29.10.96 του Πρωθυπουργού και του Αναπλ. Υπουργού 
ΠΕΧΩΔΕ με θέμα «Ανάθεση αρμοδιοτήτων Υπουργού Πε¬ 
ριβάλλοντος, Χωροταξίας και Δημοσίων Έργων στους 
Υφυπουργούς Περιβάλλοντος, Χωροταξίας και Δημοσίων 
Έργων Χρήστο Βερελή και Θεόδωρο Κολιοπάνο». 

15. Τις διατάξεις του άρθρου 27 του Ν. 2081 /92 και το 
γεγονός ότι από τις διατάξεις της παρούσης απόφασης 
δεν προκαλείται δαπάνη σε βάρος του Κρατικού Προϋπο¬ 
λογισμού. 

16. Την 382/95 γνωμοδότηση του Ν.Σ.Κ. η οποία έγινε 
αποδεκτή από τους Υπουργούς Εσωτερικών, Δημόσιας 
Διοίκησης και Αποκέντρωσης και του Αναπληρωτή 
Υπουργού ΠΕ.ΧΩ.Δ.Ε. και σύμφωνα με την οποία οι Τ.Α.Σ. 
διατηρούνται και αποτελούν υπηρεσίες της Γ.Γ.Δ.Ε. του 
Υ.ΠΕ.ΧΩ.Δ.Ε. δεν εντάσσονται στις Ν.Α. και δεν συμπερι¬ 


λαμβάνονται στους οργανισμούς τους, ενώ το προσωπικό 
τους παραμένει στην Γ.Γ.Δ.Ε. 

17. Την αριθ. πρωτ. οικ/4019/4.9.97 Απόφαση Υφυ¬ 
πουργού ΠΕΧΩΔΕ για την τροποποίηση και συμπλήρωση 
απόφασης σύστασης Τομέα Αποκατάστασης Σεισμοπλή¬ 
κτων (Τ.Α.Σ.) Ν. Λευκάδας. 

-Επειδή είναι απαραίτητο να απλουστευθούν και να επι¬ 
ταχυνθούν οι διαδικασίες που χρειάζονται για να προωθη¬ 
θεί και ολοκληρωθεί όσο είναι δυνατόν πιο γρήγορα, η 
αποκατάσταση προσωρινά και οριστικά των ζημιών που 
προκλήθηκαν από τους σεισμούς που έγιναν στις 25.2.94, 
29.11.94 και 1.12.94 σε περιοχές του Νομού Λευκά¬ 
δας. 

-Επειδή είναι αναγκαίο να γίνουν αυτοψίες και να ελεγ¬ 
χθούν τα κτίρια που έπαθαν ζημιές από το σεισμό αυτό 
από κατάλληλες επιτροπές, για να χαρακτηριστούν, σε 
πρώτη φάση αν είναι κατοικήσιμα ή επικίνδυνα και σε με¬ 
ταγενέστερη φάση, αν είναι επισκευάσιμα με δυνατότητα 
να αποκατασταθεί η αντοχή τους και στην τελευταία περί¬ 
πτωση, αν η σχετική δαπάνη είναι δυσανάλογα μεγάλη και 
υπέρμετρη, για το αποτέλεσμα που αναμένεται από την 
επισκευή. 

-Επειδή οι επιτροπές αυτές πρέπει να αποτελούνται 
από διπλωματούχους Μηχανικούς, με κατάλληλη για κάθε 
περίπτωση πείρα, πρέπει να συγκροτούνται απ’ τον ΤΑΣ. 

-Επειδή οι ενστάσεις, αντιρρήσεις και οποιαδήποτε 
ενέργεια απ’ τους σεισμόπληκτους, που στρέφεται κατά 
πράξεων του ΤΑΣ Λευκάδας είναι σκόπιμο να εξετάζονται 
και οι σχετικές αποφάσεις να εκδίδονται από τον αρμόδιο 
ΤΑΣ. 

-Επειδή τα έργα για να αποκατασταθούν οι ζημιές που 
προξένησε ο σεισμός, τόσο σε ιδιωτικές, όσο και σε δημό¬ 
σιες ή κοινόχρηστες κατασκευές γενικά είναι επείγοντα, 
αποφασίζουμε: 

1. Καταργούμε την οικ/1916/ΤΣΕΠ 31.3/23.11.94 
(ΦΕΚ 878/Β/25.11.94) Απόφαση για τη μεταβίβαση αρ¬ 
μοδιοτήτων στο Νομάρχη Λευκάδας. 

2. Ορίζουμε ότι οι Επιτροπές, που θα ελέγχουν τα κτίρια 
που έχουν υποστεί ζημιές από το σεισμό, θα αποτελούνται 
από Δ/χους Μηχανικούς, υπαλλήλους του ΤΑΣ Λευκάδας 
και ΥΑΣ και θα είναι: 

α) Τριμελείς, για τις περιπτώσεις που θα ελέγχουν αν τα 
κτίρια είναι δομημένα με υλικά μικρής αντοχής και δεν επι¬ 
δέχονται επισκευής. 

β) Διμελείς, για την περίπτωση που ελέγχουν αν η δα¬ 
πάνη για την επισκευή τους είναι υπέρμετρη. 

γ) Διμελείς ή τριμελείς, ανάλογα με την σοβαρότητα της 
περίπτωσης, για τον έλεγχο - σε πρώτη φάση - αν κτίρια 
είναι κατοικήσιμα ή επικίνδυνα, επισκευάσιμα ή κατεδαφι- 
στέα, σύμφωνα με τις «Οδηγίες και έντυπα για τη διενέρ¬ 
γεια αυτοψιών μετά από σεισμό» του ΟΑΣΠ (τεύχος «Με¬ 
τασεισμικός Έλεγχος κτιρίων» Αθήνα 1984) και την σή¬ 
μανση τους σύμφωνα με τον πίνακα 5 των οδηγιών αυτών. 
Στις επιτροπές αυτές μπορεί σε εξαιρετική ανάγκη, το ένα 
από τα μέλη, να είναι Τεχ/γος Μηχανικός. 

3. Εξουσιοδοτούμε τον Προϊστάμενο της ΥΑΣ να συστή¬ 
νει με απόφαση του, τις επιτροπές που αναφέρονται στην 
προηγούμενη παράγραφο. Ειδικά για τις επιτροπές που 
αναφέρονται στην υποπαράγραφο 2γ, μπορεί η σύστασή 
τους να γίνεται και με προφορική εντολή του, που θα επι¬ 
κυρώνεται με απόφαση του μέσα σε τρεις (3) μήνες την 
εντολή. 

4. Σε περίπτωση που, ο προτεινόμενος από τον μελε¬ 
τητή προϋπολογισμός υπερβαίνει το ποσό των έξι εκατομ¬ 
μυρίων δραχμών (6.000.000 δρχ.) ή τα κτίρια είναι παρα¬ 
δοσιακά ή διατηρητέα ή παρουσιάζουν ιδιομορφίες ως 
προς τον τρόπο επισκευής, ο Προϊστάμενος της ΥΑΣ δύ- 
ναται να συστήνει τριμελή επιτροπή αποτελούμενη από 
τον Προϊστάμενο του Τ.Α.Σ. και δύο Διπλωματούχους 
Μηχ/κούς που υπηρετούν στον ΤΑΣ ή την Υ.Α.Σ., η οποία 
και θα ελέγχει και εγκρίνει τη μελέτη επισκευής. 

5. α) Εξουσιοδοτούμε τον Προϊστάμενο της ΥΑΣ να 
αποφαίνεται, μέσα σε ένα εξάμηνο σχετικά με ενστάσεις 
και κάθε άλλη ενέργεια των σεισμοπλήκτων, που στρέφε¬ 
ται κατά πράξεων του Τομέα Αποκατάστασης Σεισμοπλή¬ 
κτων, ύστερα από εισήγηση του Προϊσταμένου του ΤΑΣ 
Μεσσηνίας. 

β) Ο Προϊστάμενος της ΥΑΣ εάν πρόκειται για διαφωνία 
ανάμεσα στον μελετητή Μηχανικό και την Υπηρεσία που 
ελέγχει την μελέτη σχετικά με τον βαθμό των ζημιών και 
τον τρόπο αποκατάστασης τους, μπορεί να παραπέμπει 
το θέμα σε τριμελή επιτροπή, που θα συγκροτείται από Δι¬ 
πλωματούχους μηχανικούς, που υπηρετούν στο ΤΑΣ πριν 
εκδώσει τελεσίδικη απόφαση για την διαφωνία. 

γ) Ο Προϊστάμενος του Τ.Α.Σ. σε περίπτωση διαφωνίας 
του ιδιώτη μελετητή Μηχανικού και του ελέγχοντος Μηχα¬ 
νικού του Τ.Α.Σ., ως προς τον τρόπο επισκευής επιλαμβά¬ 
νεται του θέματος και το επιλύει. Σε περίπτωση που η δια¬ 
φωνία εξακολουθεί να υφίσταται, ύστερα από εισήγηση 
του Προϊσταμένου του Τ.Α.Σ., και με απόφαση του Προϊ¬ 
σταμένου της Υ.Α.Σ., συγκροτείται τριμελής επιτροπή 
αποτελούμενη από Μηχανικούς της Υ.Α.Σ., Υ.Α.Σ.Β.Ε και 
του Προϊσταμένου του Τ.Α.Σ. η οποία επιλύει το πρό¬ 
βλημα. Σε περίπτωση περαιτέρω διαφωνίας ο Προϊστάμε¬ 
νος της Υ.Α.Σ., μετά από σχετική εισήγηση του Προϊστα- 
μένος του Τ.Α.Σ., συγκροτεί τριμελή επιτροπή αποτελού¬ 
μενη από τον ίδιο και τους Προϊσταμένους των Τμημάτων 
της Υ.Α.Σ. και της Υ.Α.Σ.Β.Ε., η οποία και επιλύει τελεσί¬ 
δικα το θέμα. 

δ) Στην περίπτωση που αμφισβητούνται πραγματικά πε¬ 
ριστατικά, ο Προϊστάμενος της ΥΑΣ μπορεί να αναθέτει σε 
Διπλωματούχους Μηχανικούς, που υπηρετούν στο ΤΑΣ να 
εξακριβώσουν τα περιστατικά αυτά και να συντάσσσουν 
και υποβάλλουν σχετική έκθεση. 

6. Από τις διατάξεις της απόφασης αυτής δεν προκαλεί- 
ται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Σεπτεμβρίου 1997 

Ο ΥΦΥΠΟΥΡΓΟΣ 

ΧΡ. ΒΕΡΕΛΗΣ 

-♦- 

Αριθ. οικ/4021/ΤΠ 32.1 (3) 

Παράταση προθεσμίας υποβολής αιτήσεων από τους σει¬ 
σμόπληκτους της 26ης Ιουλίου 1996 στην Επαρχία Κό¬ 
νιτσας του Νομού Ιωαννίνων. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Την από 28.7.78 Πράξη Νομοθετικού Περιεχομένου 
«περί αποκαταστάσεως ζημιών από τους σεισμούς του 


1978 εις περιοχήν Βορ. Ελλάδος κλπ» όπως αυτή κυρώ¬ 
θηκε, τροποποιήθηκε και συμπληρώθηκε με τους Νόμους 
867/79, 1048/80, 1133/81 και 1190/91. 

2. Την 3281/ΤΠ 32/6.8.96 (ΦΕΚ 702/Β/19.8.96) 
Κοινή Απόφαση των Υφυπουργών Εθνικής Οικονομίας και 
Περιβάλλοντος Χωροταξίας και Δημοσίων Έργων για την 
αποκατάσταση των ζημιών από το σεισμό της 26ης Ιου¬ 
λίου 1996 στην επαρχία Κόνιτσας του Νομού Ιωαννίνων 
και της Κοινότητας Δουμενών Ν. Αχαΐας. 

3. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

4. Την Κοινή Απόφαση Δ16α/04/773/29.11.90 του 
Υπουργού Προεδρίας και του Αναπληρωτή Υπουργού 
ΠΕ.ΧΩ.Δ.Ε. «περί εξαιρέσεως διοικητικών πράξεων και 
εγγράφων από τον κανόνα των τριών υπογραφών». 

5. Την Κοινή Απόφαση Δ17α/03/99/Φ. 2.2.1 /29.10.96 
του Πρωθυπουργού και του Υπουργού ΠΕ.ΧΩ.Δ.Ε. «Ανά¬ 
θεση Αρμοδιοτήτων Υπουργού ΠΕΧΩΔΕ στους Υφυπουρ¬ 
γούς ΠΕΧΩΔΕ Χρήστο Βερελή και Θεόδωρο Κολιο- 
πάνο». 

6. Την Απόφαση ΥΑΣ/οικ/1772/ΤΠ 32.1/21.4.97 του 
Υφυπουργού ΠΕ.ΧΩ.Δ.Ε., «Παράταση προθεσμίας υπο¬ 
βολής αιτήσεων από τους σεισμόπληκτους της 26ης Ιου¬ 
λίου 1996 στην Επαρχία Κόνιτσας του Νομού Ιωαννί¬ 
νων». 

-Επειδή οι αιτήσεις επισκευής ή ανακατασκευής για χο¬ 
ρήγηση δανείου και έκδοση αδείας πρέπει να συνοδεύο¬ 
νται από ολοκληρωμένες μελέτες. 

-Επειδή πολλοί σεισμόπληκτοι δεν μπόρεσαν να υπο¬ 
βάλλουν αιτήσεις για χρηματοδότηση εγκαίρως. 

-Επειδή σύμφωνα με την παρ. 3 της 3281/ΤΠ 32/ 
6.8.96 Κοινής Απόφασης των Υφυπουργών Εθν. Οικονο¬ 
μίας και ΠΕ.ΧΩ.Δ.Ε. δίνεται στον Υφυπουργό η δυνατό¬ 
τητα να παρατείνει την προθεσμία για την υποβολή αιτή¬ 
σεων για δύο εξάμηνα ακόμη, αποφασίζουμε: 

Παρατείνουμε την προθεσμία για την υποβολή αιτή¬ 
σεων και τεχνικών μελετών για τη χορήγηση αδειών και 
χρηματοδότηση των σεισμοπλήκτων της Επαρχίας Κόνι¬ 
τσας του Νομού Ιωαννίνων, που έληξε στις 19.8.97, για 
ένα εξάμηνο ακόμη δηλαδή μέχρι 19.2.98. 

Από τις διατάξεις της Απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Σεπτεμβρίου 1997 

Ο ΥΦΥΠΟΥΡΓΟΣ 

ΧΡ. ΒΕΡΕΛΗΣ 
-+- 

Αριθ. 50638 (4) 

Συμπλήρωση της 50415/20.5.1997 υπουργικής απόφα¬ 
σης περί «Επιδότησης ενοικίου έτους 1997 δικαιούχων 

του Οργανισμού Εργατικής Κατοικίας». 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ 
ΚΑΙ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. Δ/τος 2963/1954 «Περί ιδρύ- 
σεως Αυτονόμου Οργανισμού Εργατικής Κατοικίας». 

2. Τις διατάξεις του Κανονισμού «Περί προϋποθέσεων 
παροχής κατοικίας και δανείων υπό του Ο.Ε.Κ.». 

3. Τις διατάξεις του Ν. 1849/89 «Επέκταση και συ¬ 
μπλήρωση των στεγαστικών προγραμμάτων του Οργανι¬ 
σμού Εργατικής Κατοικίας και άλλες διατάξεις» (ΦΕΚ 
113/τ. Α /8.5.1989). 

4. Τη διάταξη της παρ. 2 του άρθρου 33 του Ν. 2224/94 
«Ρύθμιση θεμάτων εργασίας συνδικαλιστικών δικαιωμά¬ 
των, υγιεινής και ασφάλειας των εργαζομένων και οργά¬ 
νωσης Υπουργείου Εργασίας και των εποπτευομένων από 
αυτό νομικών προσώπων και άλλες διατάξεις». 

5. Τηναριθ. 50263/11.4.1996 απόφαση των Υπουργών 

Οικονομικών και Εργασίας και Κοινωνικών Ασφαλίσεων 
«επιδότηση ενοικίου έτους 1996 δικαιούχων του Οργανι¬ 
σμού Εργατικής Κατοικίας», όπως συμπληρώθηκε και 
τροποποιήθηκε με τις 50496/11.7.1996, 
50585/12.9.1996, 50787/15.11.1996 και 

50415/20.5.1997 υπουργικές αποφάσεις. 

6. Την αριθ. 50415/20.5.1997 απόφαση των Υπουργών 
Οικονομικών και Εργασίας και Κοινωνικών Ασφαλίσεων 
περί «Επιδότησης ενοικίου έτους 1997 δικαιούχων του 
Οργανισμού Εργατικής Κατοικίας». 

7. Το αριθ. 27739/5733 από 23 Ιουνίου 1997 έγγραφο 
του ΟΕΚ με τα οποία μας υπέβαλε απόσπασμα πρακτικού 
της αριθ. 40/19.6.1997 συνεδριάσεως του Διοικητικού 
του Συμβουλίου. 

8. Τη διάταξη του άρθρου 22 του Ν. 2362/1995 «Περί 
Δημοσίου Λογιστικού, Ελέγχου των δαπανών του Κράτους 
και άλλες διατάξεις». 

9. Το άρθρο 27 του Ν. 2081/1992 και 29Α του Ν. 1558/ 
1985 και το γεγονός ότι έχει εγγράφει πίστωση στον 
προϋπολογισμό του ΟΕΚ έτους 1997 ύψους 
13.000.000.000 δραχμών Κ2121. 

10. Την αριθ. 1107147/1239/6006Α/4.10.1996 Κ.Α. 
του Πρωθυπουργού και του Υπουργού Οικονομικών περί 
μεταβίβασης αρμοδιοτήτων, αποφασίζουμε: 

1. Συμπληρώνουμε την αριθ. 50415/20.5.1997 από¬ 
φασή μας και εγκρίνουμε όπως στην παρ. 5 αυτής προ¬ 
στεθούν εδάφια β' και γ' όπως παρακάτω: 

Για τη συμμετοχή, στο πρόγραμμα της επιδότησης ενοι¬ 
κίου έτους 1997, των συνταξιούχων λόγω γήρατος δι¬ 
καιούχων του ΟΕΚ, αρκεί και μόνο η ιδιότητα του συντα¬ 
ξιούχου και δεν απαιτείται να έχουν πραγματοποιήσει τα 
ημερομίσθια της κατηγορίας τους που προβλέπονται στο 
άρθρο 4 του Κανονισμού «Περί προϋποθέσεων παροχής 
κατοικίας και δανείων υπό του ΟΕΚ». 

Για τη συμμετοχή στο πρόγραμμα επιδότησης ενοι¬ 
κίου των μεμονομένων ατόμων ισχύουν οι όροι και οι 
ασφαλιστικές προϋποθέσεις που καθορίζονται στην αριθ. 
51459/15.5.1981 απόφαση του Υπουργού Εργασίας. 

2. Κατά τα λοιπά ισχύουν τα οριζόμενα στην αριθ. 
50415/20.5.1997 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Σεπτεμβρίου 1997 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΡΓΑΣΙΑΣ & ΚΟΙΝΩΝ. ΑΣΦΑΛΙΣΕΩΝ 

Ν. ΧΡΙΣΤΟΔΟΥΛΑΚΗΣ ΜΙΛΤ. ΠΑΠΑΪΩΑΝΝΟΥ 


Αριθ. 50637 (5) 

Τροποποίηση της 50540/7.7.1997 υπουργικής απόφα¬ 
σης. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ 

ΚΑΙ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. Δ/τος 2963/1954 «Περί ιδρύ- 
σεως Αυτονόμου Οργανισμού Εργατικής Κατοικίας». 

2. Τις διατάξεις του Κανονισμού «Περί προϋποθέσεων 
παροχής κατοικίας και δανείων υπό του Ο.Ε.Κ.». 

3. Τις διατάξεις του άρθρου 37 του Ν. 2224/94 «Ρύθ¬ 
μιση θεμάτων εργασίας, συνδικαλιστικών δικαιωμάτων, 
υγιεινής και ασφάλειας των εργαζομένων και οργάνωσης 
Υπουργείου Εργασίας και των εποπτευομένων από αυτό 
νομικών προσώπων και άλλες διατάξεις». 

4. Την αριθ. 50859/12.10.1994 απόφαση του Υπουρ¬ 
γού Εργασίας περί «επιδότησης επιτοκίου στεγαστικών 
δανείων προγράμματος απογραφής 1983, βάσει των δια¬ 
τάξεων του άρθρου 37 παράγραφος 3 του Ν. 2224/ 
1994». 

5. Την αριθ. 50471/31.5.1995 απόφαση του Υπουργού 
Εργασίας «περί επιδότησης επιτοκίου στεγαστικών δα- 
νέιων βάσει των διατάξεων του άρθρου 37 παράγραφος 3 
του Ν. 2224/1994». 

6. Την αριθ. 50148/29.2.1996 απόφαση των Υπουργών 
Οικονομικών και Εργασίας και Κοινωνικών Ασφαλίσεων 
«τροποποίηση της αριθ. 50471/31.5.1995 υπουργικής 
απόφασης «περί επιδότησης επιτοκίου στεγαστικών δα¬ 
νείων του άρθρου 37 του Ν. 2224/1994». 

7. Την αριθ. 50107/3.2.1997 απόφαση των Υπουργών 
Οικονομικών και Εργασίας και Κοινωνικών Ασφαλίσεων 
«Συμπλήρωση της αριθ. 50471/31.5.1995 υπουργικής 
απόφασης «περί επιδότησης επιτοκίου στεγαστικών δα¬ 
νείων βάσει του άρθρου 37 του Ν. 2224/1994». 

8. Την αριθ. 50540/7.7.1997 απόφαση των Υπουργών 
Οικονομικών και Εργασίας και Κοινωνικών Ασφαλίσεων 
«τροποποίηση της αριθ. 50/107/3.2.97 υπουργικής από¬ 
φασης». 

9. Το αριθ. 27624/5686 από 19 Ιουνίου 1997 έγγραφο 
του ΟΕΚ με το οποίο μας υπέβαλε απόσπασμα πρακτικού 
της αριθ. 38/9.6.1997 συνεδριάσεως του Διοικητικού 
Συμβουλίου. 

10. Τη διάταξη του άρθρου 22 του Ν. 2362/1995 «Περί 
Δημοσίου Λογιστικού, Ελέγχου των δαπανών του Κράτους 
και άλλες διατάξεις». 

11. Τις διατάξεις του άρθρου 27 του Ν. 2081/1992 και 
29Α του Ν. 1558/1985 και το γεγονός ότι από τις διατά¬ 
ξεις της παρούσας απόφασης προκαλείται δαπάνη εις βά¬ 
ρος του προϋπολογισμού του ΟΕΚ, το ύψος της οποίας 
δεν είναι δυνατόν να προσδιοριστεί. 

12. Την αριθ. 1107147/6006Α/4.10.1996 Κ.Α. του 
Πρωθυπουργού και του Υπουργού Οικονομικών «Περί με¬ 
ταβίβασης αρμοδιοτήτων», αποφασίζουμε: 

1. Τροποποιούμε την αριθ. 50540/7.7.1997 απόφασή 
μας και εγκρίνουμε όπως, στην περίπτωση που το ετήσιο 
καθαρό οικογενειακό εισόδημα του δικαιούχου ή η εμπο¬ 
ρική αξία του ακινήτου υπερβαίνει τα υπό των Υπουργών 

Εθνικής Οικονομίας και Οικονομικών τιθέμενα όρια (αντι- 
στοίχως) και το επιτόκιο δεν επιδοτείται από το Ελληνικό 
Δημόσιο, ο ΟΕΚ θα επιδοτεί το επιτόκιο των δανείων της 
κατηγορίας αυτής, σε ποσοατό επί του βασικού ή κυμαινό¬ 
μενου επιτοκίου 21% για τον άγαμο, 22,5% για τον έγ¬ 
γαμο, 24% για τον έγγαμο με ένα παιδί, 25,5% για τον έγ¬ 
γαμο με δύο παιδιά και 27% για τον έγγαμο με τρία παιδιά. 

2. Κατά τα λοιπά ισχύουν τα οριζόμενα στην αριθ. 
50471/31.5.1995 απόφαση του Υπουργού Εργασίας 
όπως τροποποιήθηκε και συμπληρώθηκε με τις αριθ. 
50148/29.2.1996 και 50107/3.2.1997 αποφάσεις μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Σεπτεμβρίου 1997 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΕΡΓΑΣΙΑΣ & ΚΟΙΝΟΝ. ΑΣΦΑΛΙΣΕΩΝ 

Ν. ΧΡΙΣΤΟΔΟΥΛΑΚΗΣ ΜΙΛΤ. ΠΑΠΑΪΩΑΝΝΟΥ 

-♦- 

Αριθ. 33944 (6) 

Τροποποίηση της 33597/20.5.97 απόφασης «Καθορι¬ 
σμός αριθμού συνεδριάσεων της Δευτεροβάθμιας Επι¬ 
τροπής του άρθρου 10 του Ν. 1648/86 και καθορισμός 
της αμοιβής των Ιδιωτών μελών της Επιτροπής αυτής 
και των εξόδων κίνησης των μελών Δημοσίων Υπαλλή¬ 
λων». 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 10 του Ν. 1648/86 «Προ¬ 
στασία πολεμιστών, αναπήρων και θυμάτων πολέμου και 
μειονεκτούντων προσώπων». 

2. Την ανάγκη της εύρρυθμης λειτουργίας της Δευτερο¬ 
βάθμιας Επιτροπής που προβλέπεται από το παραπάνω 
άρθρο. 

3. Την ανάγκη εξυπηρέτησης των πολιτών εντός ευλό- 
γου χρόνου, αποφασίζουμε: 

Τροποποιούμε την παρ. 2 της υπ' αριθ. 33597/20.5.97 
απόφασής μας (ΦΕΚ 427/Β727.5.97) και ορίζουμε ότι, 
όλα τα έξοδα λειτουργίας της Δευτεροβάθμιας Επιτροπής 
του άρθρου 10 του Ν. 1648/86, τα οποία βαρύνουν το λο¬ 
γαριασμό εξόδων διοίκησης του κλάδου ανεργίας του 
ΟΑΕΔ, μπορούν να ανέλθουν κατ’ ανώτατο όριο, με βάση 
την πλήρη σύνθεση της Επιτροπής σε όλες τις συνεδριά¬ 
σεις στο ποσό των (17.000.000) δρχ. ετησίως. 

Η απόφαση αυτή ισχύει απόΐ.4.97. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Σεπτεμβρίου 1997 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 


Αριθ. ΦΚΗΥΚΥ/3635 (7) 

Τροποποίηση του Κανονισμού ΚΗΥΚΥ. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Π.Δ. 204/73 (ΦΕΚ 268/4.10.73 τ. Α') «περίτρο- 
ποποιήσεως και συμπληρώσεως της περί ΚΗΥΚΥ Νομο¬ 
θεσίας». 

β) Του Ν. 2470/1997 (ΦΕΚ 40/Α’) «Αναμόρφωση μι¬ 
σθολογίου προσωπικού της Δημόσιας Διοίκησης και άλλες 
συναφείς διατάξεις». 

2. Την αρ. Φ16/121/74 (ΦΕΚ 427/22.4.74, τ. Β') από¬ 
φαση του Υπουργού Κοιν. Υπηρεσιών «περί εγκρίσεως 
κανονισμού του ΚΗΥΚΥ». 

3. Την Δ2α/9058/1980 (ΦΕΚ 542/18.6.80 τ. Β’) από¬ 
φαση του Υπουργού Κοιν. Υπηρεσιών «περί τροποποιή- 
σεως και στη συνέχεια κωδικοποιήσεως Κανονισμού 
ΚΗΥΚΥ», καθώς και επόμενες αποφάσεις για τροποποιή¬ 
σεις και συμπληρώσεις του Κανονισμού αυτού. 

4. Του Π .Δ. 372/14.9.95 (ΦΕΚ 210/Α'). 

5. Το γεγονός ότι από τις διατάξεις της απόφασης αυτής 
προκαλείται δαπάνη σε βάρος του προϋπολογισμού του 
ΚΗΥΚΥ ύψους 200.000.000 δρχ. περίπου για το τρέχον 
και τα επόμενα οικονομικά έτη για την οποία έχουν προ- 
βλεφθεί οι σχετικές πιστώσεις στον Προϋπολογισμό 
έτους 1997 με τα στοιχεία ΚΑ 210, 220, 250 και 269. 

6. Την 80078/4.10.96 (ΦΕΚ 924/Β - ) απόφαση ανάθε¬ 
σης αρμοδιοτήτων. 

7. Την 25/6/17.6.97 απόφαση του Δ.Σ. του ΚΗΥΚΥ, 
αποφασίζουμε: 

Εγκρίνουμε την τροποποίηση - συμπλήρωση του Κανο¬ 
νισμού (Οργανισμός του ΚΗΥΚΥ), ως εξής: 

Α. Το άρθρο 29 του Κανονισμού «Οργανισμός του 
ΚΗΥΚΥ» τροποποιείται ως εξής: 

Αρθρο 29 

1. Το προσωπικό του ΚΗΥΚΥ από 1.1.1997 εξελίσσε¬ 
ται, ανεξάρτητα από το βαθμό που κάθε φορά έχει, σε μι- 
σθολογικά κλιμάκια (Μ.Κ.) όπως αυτά ορίζονται στην παρ. 
1 του άρθρου 3 του Ν. 2470/97 κατά κατηγορία προσό¬ 
ντων. 

2. Οι υπάλληλοι που υπηρετούν κατά την έναρξη ισχύος 
του παρόντος άρθρου στις κατηγορίες: 

α. ΔΕ Προγραμματιστών Η/Υ εξελίσσονται στα Μ.Κ. με 
εισαγωγικό το 26ο και καταληκτικό το 9ο και των ΔΕ λοι¬ 
πών κλάδων και ειδικοτήτων εξελίσσονται με εισαγωγικό 
το 27ο και καταληκτικό το 10ο Μ.Κ. 

β. ΤΕ Πληροφορικής, εξελίσσονται στα Μ.Κ. με εισαγω¬ 
γικό το 20ο και καταληκτικό το 3ο. 

γ. ΠΕ Πληροφορικής, εξελίσσονται στα Μ.Κ. με εισαγω¬ 
γικό το 17ο και καταληκτικό το Ιο. 

3.0 διοριζόμενος εισέρχεται στην Υπηρεσία με το εισα¬ 
γωγικό μισθολογικό κλιμάκιο του κλάδου στον οποίο ανή¬ 
κει η θέση που διορίζεται. 

4. Για τη μισθολογική εξέλιξη των υπαλλήλων όλων των 
κλάδων από κατώτερο σε ανώτερο μιοθολογικό κλιμάκιο 
απαιτείται η υπηρεσία ως εξής: 

α. Για την απονομή του αμέσως επόμενου μετά το εισα¬ 
γωγικό Μ.Κ. υπηρεσία ενός (1) έτους στο εισαγωγικό Μ.Κ. 

β. Για την απονομή όλων των επόμενων μισθολογικών 

κλιμακίων υπηρεσία δύο (2) ετών σε κάθε μισθολογικό κλι¬ 
μάκιο. 

γ. Κατ’ εξαίρεση για τους υπηρετούντες στους κλάδους 
ΔΕ Προγραμματιστών, ΔΕ Διοικητικού Οικ/κού, ΔΕ Τεχνι¬ 
τών και ΥΕ Κλητήρων, η απονομή των πέντε (5) επομένων 
του εισαγωγικού κλιμακίων γίνεται με την συμπλήρωση 
ενός έτους υπηρεσίας και των υπολοίπων με την συμπλή¬ 
ρωση δύο (2) ετών υπηρεσίας. 

5. Ως υπηρεσία για την εξέλιξη των υπαλλήλων στα μι- 
σθολογικά κλιμάκια λαμβάνεται όλη η υπηρεσία που έχει 
διανυθεί στο ΚΗΥΚΥ με οποιαδήποτε σχέση εργασίας και 
δεν λογίζεται ο χρόνος του άρθρου 94 με εξαίρεση το 
εδαφ. στ της παρ. 1. 

6. Για τη μισθολογική εξέλιξη υπαλλήλων από κατώτερο 
μισθολογικό κλιμάκιο στο αμέσως ανώτερο, απαιτείται να 
έχει συμπληρωθεί ο καθορισμένος χρόνος υπηρεσίας στο 
κατώτερο μισθολογικό κλιμάκιο. 

Κατ' εξαίρεση, απαιτείται και σύμφωνη γνώμη του Υπη¬ 
ρεσιακού Συμβουλίου, στις περιπτώσεις που έχει επιβλη¬ 
θεί στον υπάλληλο πειθαρχική ποινή, σύμφωνα με τις 
ισχύουσες διατάξεις ή υπάρχει ποινική καταδίκη σε σχέση 
με την εκτέλεση των καθηκόντων του, ή όταν από τις εκ¬ 
θέσεις αξιολόγησης ή και λοιπά στοιχεία του προσωπικού 
μητρώου του προκύπτουν αμφιβολίες για το κατά πόσο 
ανταποκρίνεται ικανοποιητικά στα καθήκοντα και τις υπο¬ 
χρεώσεις του στην υπηρεσία. 

Στην περίπτωση που το Υπηρεσιακό Συμβούλιο δεν 
συμφωνεί για τη χορήγηση του επόμενου μισθολογικού 
κλιμακίου, ο υπάλληλος επανακρίνεται μετά δύο έτη από 
τότε που συμπλήρωσε τον απαιτούμενο χρόνο στο μισθο- 
λογικό κλιμάκιο που έχει. Αν και πάλι δεν χορηγηθεί το 
επόμενο μισθολογικό κλιμάκιο, η κρίση επαναλαμβάνεται 
κάθε φορά μετά δύο έτη από την προηγούμενη κρίση. 

7. Η κατά την προηγούμενη παράγραφο εξέλιξη του 
υπαλλήλου γίνεται με πράξη του αρμόδιου για το διορισμό 
οργάνου. 

8. Η εξέλιξη θεωρείται ότι συντελείται από την ημέρα 
συμπλήρωσης του χρόνου υπηρεσίας, σύμφωνα με τις 
διατάξεις της παρ. 4 του παρόντος, πλην των περιπτώ¬ 
σεων του δεύτερου εδαφίου της παραγράφου 6 του παρό¬ 
ντος άρθρου, για τις οποίες η εξέλιξη θεωρείται ότι συντε- 
λείται από την ημέρα συμπλήρωσης της διετίας για τη θε¬ 
τική κρίση του οικείου Υπηρεσιακού Συμβουλίου για τη χο¬ 
ρήγηση του επόμενου μισθολογικού κλιμακίου. 

9. Ο μηνιαίος βασικός μισθός του Μ.Κ. 36 ορίζεται στις 
εκατόν δέκα χιλιάδες (110.000) δραχμές από 
1.1.1997. 

Ο μηνιαίος βασικός μισθός όλων των άλλων Μ.Κ. προ¬ 
κύπτει με πρόσθεση στο αμέσως προηγούμενο Μ.Κ. του 
ποσού που προκύπτει από τον πολλαπλασιασμό του ανω¬ 
τέρω βασικού μισθού με το συντελεστή 0,027. 

Ο μηνιαίος βασικός μισθός του Γενικού Διευθυντή 
προσδιορίζεται κατά τα ισχύοντα από την παρ. 1 εδαφ. β 
του άρθρου 15 του Ν. 2470/97 για τον 1 ο βαθμό της κατη¬ 
γορίας αυτής, καθώς και την παρ. 3 του ίδιου άρθρου προ- 
κειμένου περί Γενικών Δ/ντών Ασφαλιστικών Οργανι¬ 
σμών. 

10. Ο βασικός μισθός του Μ.Κ. 36 και κατ’ ακολουθία 
των άλλων Μ.Κ. αναπροσαρμόζονται κάθε φορά κατά τα 
ισχύοντα για τους δημοσίους υπαλλήλους. 

11. Στο προσωπικό ΚΗΥΚΥ καταβάλλεται επίσης από 
1.1.1997 το επίδομα εξομάλυνσης Διαφορών Μισθολο¬ 


γίου της παρ. 2 του άρθρου 8 του Ν. 2470/97 και με τους 
ίδιους όρους και προϋποθέσεις. Κατ’ εξαίρεση στους 
υπηρετούντες υπαλλήλους ΥΕ Κλητήρων καταβάλλεται 
προσαυξημένο κατά 5.000 δρχ. 

Β. Μεταβατικές και καταργούμενες διατάξεις 

Λοιπές τροποποιητικές διατάξεις 

1. Η ΑΤΑ που έχει χορηγηθεί μέχρι 31.12.1996 καταρ- 
γείται. 

2. Τα επιδόματα της παρ. 4 του άρθρου 45 και της παρ. 
9 του άρθρου 46 καταργούνται. 

3. Οι διατάξεις του άρθρου 12 του Ν. 2470/97 για την 
οικογενειακή παροχή, όπως αυτές θα τροποποιούνται 
κάθε φορά, εφαρμόζονται και στους υπαλλήλους ΚΗΥΚΥ. 
Τυχόν αρνητικές διαφορές που προκύπτουν έναντι των 
χροηγουμένων επιδομάτων που προβλέπονται από τις 
παρ. 6 και 10 του άρθρου 46 διατηρούνται μέχρι την κά¬ 
λυψη τους από τυχόν αυξήσεις της οικογενειακής παρο- 

χής- 

4. Το ειδικό επίδομα της παρ. 8 του άρθρου 46 που χο¬ 
ρηγείται στους υπαλλήλους ΚΗΥΚΥ εξακολουθεί να κατα¬ 
βάλλεται κατ’ αναλογία των διατάξεων της παρ. 11 (ρυθμί¬ 
σεις α, β, γ) του άρθρου 8 του Ν. 2470/97. 

5. Το επίδομα παραγωγικότητας που χορηγείται στο 
προσωπικό ΚΗΥΚΥ με βάση τη διάταξη της παρ. 1 του άρ¬ 
θρου 10 του Ν. 2335/95, αντικαθίσταται από την 
1.1.1997 με το κίνητρο απόδοσης του άρθρου 13 του Ν. 
2470/97 το οποίο χορηγείται στα ίδια ποσά και με τις ίδιες 
προϋποθέσεις. 

Η τυχόν επιπλέον διαφορά που προκύπτει μεταξύ των 
μηνιαίων ποσών του καταβαλλομένου επιδόματος παρα¬ 
γωγικότητας και εκείνων του Κινήτρου Απόδοσης, διατη¬ 
ρείται ως προσωπική διαφορά σύμφωνα με τις ρυθμίσεις 
που θα ισχύουν για τους υπαλλήλους ΙΚΑ. 

6. Η κατάταξη των υπηρετούντων υπαλλήλων στα Μ.Κ. 
του τροποποιουμένου άρθρου 29, ανάλογα με την κατη¬ 
γορία στην οποία ανήκουν και τα προσόντα τους καθώς και 
τις ειδικότερες ρυθμίσεις του ίδιου άρθρου, γίνεται με 
βάση το συνολικό χρόνο υπηρεσίας τους στο ΚΗΥΚΥ. 

Ο χρόνος υπηρεσίας που πλεονάζει μετά την κατάταξη 
τους αυτή θεωρείται ότι διανύθηκε στο Μ.Κ. της κατάτα¬ 
ξης τους για την απονομή του επόμενου Μ.Κ. 

7. Σε περίπτωση που από τις ρυθμίσεις των νέων μισθο- 
λογικών διατάξεων εξέλιξης προκύπτουν συνολικές μη¬ 
νιαίες αποδοχές μικρότερες από αυτές που έπαιρναν οι 
δικαιούχοι τους κατά την έναρξη της ισχύος των, η τυχόν 
διαφορά διατηρείται ως προσωπική μέχρι τη κάλυψή της 
από οποιαδήποτε αύξηση των νέων αποδοχών. Ο υπολογι¬ 
σμός της διαφοράς γίνεται κατά τις διατάξεις του άρθρου 
23 του Ν. 2470/07. 

8. Κάθε διάταξη του παρόντος Κανονισμού που συνδέει 
αποδοχές με βαθμολογικό κλιμάκιο στο εξής νοείται για 
μισθολογικό κλιμάκιο που αντιστοιχεί στα ίδια έτη υπηρε¬ 
σίας. Οποιοδήποτε άλλο προκύψει, σχετικά με την αντι¬ 
στοιχία και εφαρμογή του παρόντος, επιλύεται με από¬ 
φαση του Δ.Σ. ΚΗΥΚΥ. 

Οι διατάξεις της απόφασης αυτής ισχύουν αναδρομικά 
από 1.1.1997. 

Η απόφαση αυτή να δημοσιευθεϊ στην Εφημερίδα της 
Κυβερνήσεως. 

Αθήνα, 4 Σεπτεμβρίου 1997 

Ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 
-♦- 

Αριθ. 879 (8) 

Χορήγηση άδειας άσκησης επαγγέλματος Κοινωνικού 
Λειτουργού στην Αντωνάτου Ευαγγελία του Φωτίου. 

Ο ΝΟΜΑΡΧΗΣ ΚΕΦΑΛΛΗΝΙΑΣ 

Με την 879/28.8.97 απόφαση του Νομάρχη Κεφαλλη¬ 
νίας, έχει χορηγηθεί στην Αντωνάτου Ευαγγελία του Φω¬ 
τίου, άδεια άσκησης επαγγέλματος Κοινωνικού Λειτουρ¬ 
γού. 

Αργοστόλι, 28 Αυγούστου 1997 

Με εντολή Νομάρχη 
Η Διευθύντρια 
Μ. ΦΛΩΡΑΤΟΥ 

-4- 

Αριθ. 4461 (9) 

Διαχωρισμός του ΚΤΕΛ Ξάνθης σε υπεραστικό και Αστικό 

ΚΤΕΛ. 

Ο ΝΟΜΑΡΧΗΣ ΞΑΝΘΗΣ 
Έχοντας υπόψη: 

Τις διατάξεις του εδαφίου β, της παρ. 8, του άρθρου 4, 
του Ν.Δ. 102/73, «Περί οργανώσεως των δια λεωφορείων 
αυτ/των εκτελουμένων δημοσίων επιβατικών συγκοινω¬ 
νιών» όπως αντικαταστάθηκε με το άρθρο 16 του Ν. 
1108/80 και στη συνέχεια με το άρθρο 24 του Ν. 1437/ 
84. 

Τις διατάξεις του εδαφίου α, της παρ. 9 του άρθρου 1 
του Π.Δ. 347/88 «Περί μεταβιβάσεως αρμοδιοτήτων 
στους Νομάρχες και στις Περιφερειακές αρχές Διανομαρ- 
χιακού επιπέδου». 

Τις υπ’ αριθμ. Σ. 908/20.4.1992 αρχική και Σ. 4155/ 

26.5.1992 τροποποιητική αποφάσεις του Νομάρχη Ξάν¬ 
θης που δημοσιεύθηκαν αμφότερες στο ΦΕΚ 383/ 

11.6.1992 τεύχος β' διαχωρίστηκε το ΚΤΕΛ Ν. Ξάνθης σε 
Υπεραστικό και Αστικό. 

Την αριθμ. 5855/1995 απόφαση του Συμβουλίου της 
Επικράτειας η οποία ακύρωσε τις υπ' αριθμ. Σ 908/ 


20.4.92 και Σ. 4155/26.5.92 αποφάσεις του Νομάρχη 
Ξάνθης λόγω ανεπάρκειας της αιτιολογίας των παραπάνω 
αποφάσεων για τον διαχωρισμό των ΚΤΕΛ. 

Την εφαρμογή της 654/1983 γνωμοδότησης της Νομι¬ 
κής Διεύθυνσης του Υπουργείου μας που έγινε αποδεκτή 
με την εγκύκλιο 30139/1294/26.9.83 του Υπουργείου 
Συγκ/νιων, αποφασίζουμε: 

Εκ νέου τον διαχωρισμό του ΚΤΕΛ Ν. Ξάνθης σε Υπερα¬ 
στικό και Αστικό κατόπιν κοινής συναίνεσης και των δύο 
Σωματείων. 

Το προερχόμενο από τον διαχωρισμό Αστικό ΚΤΕΛ θα 
έχει έδρα την πόλη της Ξάνθης, διακριτικό τίτλο «Κοινό 
Ταμείο Εισπράξεων Λεωφορείων (ΚΤΕΛ) Αστικό και θα 
διέπεται από τις σχετικές διατάξεις περί ΚΤΕΛ διατάξεις 
του Ν.Δ. 102/7 όπως ισχύει σήμερα. 

Τα παρακάτω έξι (6) αστικά λεωφορεία που ανήκουν σή¬ 
μερα στη δύναμη του διαχωριζομένου με την απόφαση 
αυτή το ΚΤΕΛ Ν. Ξάνθης εντάσσονται στο Αστικό ΚΤΕΛ: 
ΑΗΑ 7015 ΑΗΑ 7179 ΑΗΑ 7122 ΑΗΑ 4828 ΚΖ 7365 ΑΗΑ 
5276. 

Έργο του Αστικού ΚΤΕΛ Ξάνθης, είναι η συγκοινωνιακή 
εξυπηρέτηση με μεταφορικά μέσα δικά του ή των μετόχων 
του, των παρακάτω Αστικών γραμμών Ξάνθης από τις 
οποίες το Υπεραστικό ΚΤΕΛ θα απέχει από κάθε δραστη¬ 
ριότητα. 

Των ευρισκομένων εντός των διοικητικών ορίων του Δή¬ 
μου Ξάνθης. 

Των συνδεουσών την πόλη της Ξάνθης μετά των οικι¬ 
σμών. 

(1) Κιμμερίων 

(2) Ευμοίρου Μορσίνης 

(3) της Κοινότητας Διομηδείας 

(4) της Κοινότητας Μαγικού 

(5) της Κοινότητας Πηγαδίων 

Τα υπάρχοντα περιουσιακά στοιχεία των δύο ΚΤΕΛ θα 
ρυθμιστούν μεταξύ των ενδιαφερομένων. 

Ο εκ νέου διαχωρισμός γίνεται για την καλύτερη εξυπη¬ 
ρέτηση του επιβατικού κοινού. 

Η βιωσιμότητα του Αστικού ΚΤΕΛ είναι δεδομένη 

Η απόφαση αυτή να δημοσιευθεϊ στην Εφημερίδα της 
Κυβερνήσεως. 

Ξάνθη, 1 Σεπτεμβρίου 1997 

Ο Νομάρχης 
Π. ΣΑΛΤΟΥΡΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




